  Виталий Пронин Удмуртиысь Электрокужымъя компаниын тыршисьёс аспӧртэмлыко пусйизы Вормон нуналэз. Соос ялӥзы «Вормонлэн кужымез» проект. Вазиськизы Быдӟым ожысь ветеранъёслэн Ижысь кенешсылы оже пыриськемъёслы электросчётчикъёс кузьманы мылкыд карыса. Кенешлэн кивалтӥсез Шамиль Утешев таӵе кичӧлтонэз шумпотыса пумитаз, электрокужымъя компаниысь специалистъёслы тау каремзэ вераз.Быдӟым Вормонэз пусъён нуналъёс куспын 40 ветеранлы электросчётчикъёс кузьмамын, соос дунтэк пуктылэмын. Приборъёс пӧлысь ӝыныез висъяськиз Электрокужымъя компанилэн юрттэмез чотын, нош кылемзэ кузьмаз проектлэн мукетыз партнёрез - счётчикъёс бичанъя «Энергомера» огазеяськон.Наталья СедоваТуспуктэмез: energosbyt.nnov.org Теги: БыдымВормонлы-68ар  